UD News - Brandwag Hoërskool
Job Seekers Health, Fitness & Beauty
Schools / Brandwag Hoërskool
Email: info@brandwag.co.zaPhone: 0419228188Website: www.brandwag.co.zaPhysical Address: Hoog Straat Uitenhage Uitenhage Eastern Cape Postal Address: Privaatsak X62, Uitenhage, 6230
Die Hoërskool Brandwag is 'n Afrikaans-medium skool geleë in Uitenhage. Brandwag is in die eerste plek 'n akademiese instelling, soos wat uitstekende matriekuitslae jaar na jaar bevestig. Die skool bied leerders 'n besondere wye vakkeuse. Toegewyde onderrigpersoneel help leerders om na die beste van hul vermoë te presteer in 'n omgewing waar akademie voorkeur geniet.
Brandwag bied ook op sport- en kultuurgebied allerlei geleenthede aan leerders. 'n Groot aantal aktiwiteite gee leerders verskeie opsies vir deelname, prestasie en pret. Jaarliks lewer Brandwagters uitstekende prestasies op sport- en kultuurgebied, waarvoor Brandwag wyd en syd bekend is. Prestasie is egter nie die enigste maatstaf van sukses vir die skool se buitemuurs nie. Wat leerders in lewenservaring en vreugde in kultuur en sport beleef, is iets wat elke deelnemer na die grootmenswêreld saam neem.
Daar is min plekke waar so baie op een slag gebeur soos by Brandwag. Onderwysers wat van elders by Brandwag aansluit, staan dikwels verstom oor die pas waarteen verkeie projekte gelyktydig plaasvind. Harde werk is die kern van die skool se sukses op soveel gebiede. Leerders leer by Brandwag wat dit beteken om besig en betrokke te wees. By Brandwag is daar nooit 'n vervelige oomblik nie.
Verskeie tradisies leef al oor dekades in die skool voort. Oudleerders sal onder meer interlaeroptogte, koshuisbyname, saalbyeenkomste, big brags en die oorneem van die stoep nog erken soos wat dit huidiglik gedoen word. Die oorlewing van verskeie tradisies het 'n groot aandeel in die gees wat in die skool heers. Dit alles dra by tot 'n onvergeetlike hoërskoolervaring in Brandwag.